ອະດີດລັດຖະມົນຕີ 2 ຄົນ ຂອງຣວັນດາ ຖືກຕັດສິນ ໃຫ້ພົ້ນໂທດ
ອະດີດ ລັດຖະມົນຕີ 2 ຄົນ ຂອງຣວັນດາ ຖືກຕັດສິນ ໃຫ້ພົ້ນໂທດ ໃນຂໍ້ຫາ ຂ້າລ້າງເຊື້ອຊາດເຜົ່າພັນ
ສານອາຊະຍາກຳສົງຄາມຂອງອົງການສະຫະປະຊາຊາດໄດ້ຕັດສິນໃຫ້ອະດີດລັດຖະມົນຕີ 2 ຄົນຂອງຣວັນດາພົ້ນໂທດ ໃນຂໍ້ຫາທີ່ວ່າພວກທ່ານ ໄດ້ມີບົດບາດສຳຄັນໃນການຂ້າລ້າງເຊື້ອ ຊາດຜົ່າພັນຢູ່ຣວັນດາໃນປີ 1994 ລຸນຫຼັງການອອກຄຳພິພາກສາໃນມື້ວັນສຸກວານນີ້ແລ້ວອະດີດລັດຖະມົນຕີສາທາລະນະສຸກ ທ່ານ Casimir Bizimungu ແລະອະດີດລັດຖະມົນຕີການຕ່າງ ປະເທດທ່ານ Jerome- Clement Bicamumpaka ກໍໄດ້ຮັບອິດສະຫຼະພາບຂອງພວກທ່ານຫຼັງຈາກໄດ້ຖືກຄຸກມາ ເປັນເວລາ 12 ປີ ການດຳເນີນຄະດີພວກທ່ານໄດ້ເລີ່ມຂຶ້ນໃນປີ 2003 ທ່ານ Bizimungu ກ່າວຕໍ່ພວກນັກຂ່າວວ່າ ທ່ານຮູ້ສຶກດີໃຈຫຼາຍຫຼັງຈາກໄດ້ມີການຕັດສິນ ໂທດແລະໄດ້ຂອບອົກຂອບໃຈພວກທະນາຍຄວາມ ຄອບຄົວແລະເພື່ອນຝູງຂອງທ່ານແລະ ກໍພະຜູ້ເປັນເຈົ້າ ຄະນະໄອຍະການກ່າວວ່າ ພວກເຂົາເຈົ້າຈະກວດສອບເບິ່ງອີກເທື່ອນຶ່ງວ່າ ພໍຈະມີພື້ນຖານ ກ່ຽວກັບການຂໍອຸທອນຕໍ່ຄຳພິພາກສານີ້ໄດ້ຫຼືບໍ່ ສ່ວນອະດີດລັດຖະມົນຕີອີກ 2 ຄົນ ຄືອະດີດລັດຖະມົນຕີບໍລິການສັງຄົມ ທ່ານ Prosper Mugiraneza ແລະອະດີດລັດຖະມົນຕີກະຊວງການຄ້າ ທ່ານ Justin Mugenzi ໄດ້ຖືກ ສານດັ່ງກ່າວ ພົບເຫັນວ່າມີຄວາມຜິດໃນມື້ວັນສຸກວານນີ້ ຊຶ່ງເປັນຜົນທີ່ຄະນະໄອຍະການ ເວົ້າວ່າ ພວກເຂົາເຈົ້າໄດ້ມີຄວາມພໍໃຈເປັນຢ່າງຍິ່ງ ທ່ານ Mugiraneza ແລະທ່ານ Mu- genzi ໄດ້ຖືກຕັດສິນໂທດໃຫ້ຈຳຄຸກ ເປັນເວລາ 30 ປີ ອະດີດລັດຖະມົນຕີທັງ 4 ໄດ້ຖືກກ່າວຫາວ່າ ໃຊ້ຄວາມເວົ້າຍຸຍົງໃຫ້ເກີດຄວາມໂກດແຄ້ນທີ່ ນຳໄປສູ່ການສັງຫານໝູ່ ສານອາຊະຍາກຳສົງຄາມສະຫະປະຊາຊາດ ທີ່ມີສຳນັກງານຢູ່ປະເທດ Tanzania ໄດ້ສ້າງ ຕັ້ງຂຶ້ນມາ ເພື່ອດຳເນີນຄະດີພວກທີ່ຖືວ່າເປັນຜູ້ຮັບຜິດຊອບ ໃນການຂ້າລ້າງເຊື້ອຊາດເຜົ່າ ພັນຢູ່ຣວັນດາໃນປີ 1994 ຊຶ່ງໃນລະຫວ່າງນັ້ນພວກຮູຕູ ຫົວຮຸນແຮງໄດ້ສັງຫານຊາວຕູຊີ ແລະພວກຮູຕູທີ່ນິຍົມແນວທາງປານກາງປະມານ 800,000 ຄົນ